کتاب العیون

’’کتاب العيون والحدائق فی أخبار الحقائق‘‘ ایک عربی تاریخی کتاب ہے جو مسلمانوں کی تاریخ کو 961ء تک بیان کرتی ہے۔ اس کتاب کے مصنف کا نام معلوم نہیں، تاہم غالب امکان ہے کہ یہ متن گیارہویں صدی کے آخر میں تصنیف کیا گیا۔

کتاب کے مواد کو خلفائے راشدین اور بعد کے خلفاء کے ادوار کے لحاظ سے ترتیب دیا گیا ہے اور اس میں واقعات کو عمومی طور پر سال بہ سال بیان کیا گیا ہے۔ یہ تصنیف طبری، مسعودی، مسکویہ اور فرغانی جیسے مشہور مؤرخین کی تحریروں سے اقتباسات پر مشتمل ہے، مگر اس میں کچھ ایسے نوادر اور مواد بھی محفوظ ہیں جو اب دیگر مآخذ خصوصاً مصری اور شمالی افریقی مؤلفین کے حوالے سے مفقود ہو چکے ہیں،۔

اس قیمتی تاریخی ذخیرے کے صرف تیسری اور چوتھی جلد ہی محفوظ رہ سکی ہیں۔ سنہ 1869ء میں مائیکل دی خویہ (Michael de Goeje) اور پیٹر دی یونگ (Pieter de Jong) نے تیسرا جلد شائع کیا، جو خلیفہ ولید بن عبد الملک بن مروان (705–715ء) کے عہد کے آغاز سے لے کر خلیفہ عباسی المعتصم (وفات 842ء) تک کے واقعات پر مشتمل ہے۔

جبکہ چوتھی جلد عمر سعدی نے 1972ء میں شائع کی۔ یہ جلد صفحہ 47 سے شروع ہوتی ہے اور اس میں خلیفہ مهتدی (حکومت: 869–870ء) کے زمانے سے لے کر 961ء تک کے واقعات شامل ہیں۔https://books.google.com.eg/books?id=K9I7AAAAcAAJ&redir_esc=y 

 حوالہ جات 

 کتابیات 





زمرہ:گمنام کام
زمرہ:گیارہویں صدی کی تاریخی کتابیں
زمرہ:گیارہویں صدی کی عربی کتب